Кристин Юрукова
Атлантиди

chitanka.info

Атлантиди потънали

оставаш след себе си, димящи,

удавени от лава Санторини.

Стъпките ти в немога

се шляят по дъното,

минувачи по тях вълните са.

Една от тях да можеш

извади на видело,

ще докажеш, че

съществувалият си именно ти.

Фреските ще намерят стените си,

стените — дворците си,

очите — своите орбити.

Рибите само няма да гониш,

нито делфините, камо ли звездите морски —

нека руините плават

с техните плавници

до следващия потоп.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.